Jan Knudtzon Sommerfelt-Pettersen

Jan Knudtzon Sommerfelt-Pettersen (født 12. april 1958 i Oslo) er norsk kontreadmiral og tidligere sjef for Forsvarets sanitet.

Familie 
Sommerfelt-Pettersen er sønn av Thorleif Pettersen (1913–1995) og Lulli Pettersen f. Sommerfelt Knudtzon (1918–1982).

Utdannelse 
Sommerfelt-Pettersen tok medisinsk embetseksamen ved Universitetet i Bergen i 1984, og ble spesialist i samfunnsmedisin i 2013.

Karriere 
Han startet sin militære karriere med medisinsk rekruttskole (MEDREK) i 1980 og sanitetsoffiserskurs i 1986. Fra 1986 til 1987 var han skipslege på KNM «Bergen» og KNM «Trondheim» og lege ved UVB-Dykkerlegens kontor og sykestuen på Haakonsvern orlogsstasjon. Fra 1993 tjenestegjorde han som medisinsk hovedlærer i Sjøforsvaret, før han i 2000 han ble utnevnt til Sanitetsinspektør for Sjøforsvaret og sjef for Saniteten i Sjøforsvaret. Han gjennomførte Forsvarets stabsskole I i 1996, Forsvarets stabsskole II i 2003 og Forsvarets høgskoles Hovedkurs i 2005. Han har vært leder av NATO COMEDS Medical Naval Panel fra 2003 til 2018 og norsk representant i Committee of Chiefs of Military Medical Services in NATO (COMEDS) fra 2013 til 2018. Sommerfelt-Pettersen har vært nestleder i Helseberedskapsrådet og medlem av Sentralt Totalforsvarsforum fra 2013 til 2018.

Han har arbeidet som allmennpraktiserende lege fra 1988 til 2013 ved Bergen Medisinske Senter, senere Volvat Medisinske Senter. I perioden 1997 til 2013 var han også rådgivende overlege i NAV. Fra 2011 til 2013 var han assisterende fylkeslege i Hordaland.

Sommerfelt-Pettersen har hatt en rekke tillitsverv og ledet Norsk Militærmedisinsk Forening (2007–2011) og var president i Norsk Forening for Maritim Medisin (1997–2022). Han er medlem i Norsk Anchorite Klubb.

Sommerfelt-Pettersen er den første sanitetsadmiral som er utnevnt, og den første sjef for Forsvarets sanitet fra Sjøforsvaret. Han ble utnevnt til sjef for Forsvarets sanitet 18. desember 2013, og fikk avskjed i nåde den 4. mai 2018.

Fra 2018-2020 var han spesialrådgiver ved Norsk senter for maritim- og dykkemedisin, Yrkesmedisinsk avdeling, Haukeland universitetssykehus. Fra 2020 har han vært spesialrådgiver i Foretakssekretariatet, Haukeland universitetssykehus.

I 2020 ble hans bok Maritim medisinsk historie sett fra Norge utgitt. Dette er den første boken som behandler dette emnet.

Militære grader 

 1980 Korporal
 1986 Løytnant
 1993 Kapteinløytnant
 1997 Orlogskaptein
 2000 Kommandørkaptein
 2000 Kommandør (midlertidig)
 2006 Kommandør
 2013 Kontreadmiral

Utmerkelser 
Sommerfelt-Pettersen er tildelt Forsvarsmedaljen med laurbærgren, Forsvarsmedaljen, Sjøforsvarets Vernedyktighetsmedaljen med tre stjerner.

Publikasjoner 

Jan Sommerfelt-Pettersen har forfattet fagartikler, hovedsakelig innen historiske og maritimmedisinske tema.

 Ongre, A. Et al. 2002. Korvetten «Nordstjernen»s tokt til Suezkanalens åpning – navalmedisin anno 1869. Tidsskrift for Den Norske Lægeforening.122; 1652-1655
Sommerfelt-Pettersen, J. Et al. 2004: Enda en folkefiende – om Harald Engelsen og blyforgiftningssaken i Horten. Tidsskrift for den norske Lægeforening årgang. 124; 3235-3238
Sommerfelt-Pettersen, J. Sjøfartsmedisin. Tidsskrift for Den Norske Lægeforening. årgang 126; 115-116.
Ongre, A. Et al. 2008. Tuberkulose i Den Kongelige Norske Marine under krigen. Tidsskr Nor Legeforen. 128; 2868-2871(engelsk versjon)
Ahlén, C. Et al. 2013. Legionella pneumophila på Sjøforsvarets fartøyer. Tidsskr Nor Legeforen. 133; 1445-1448.(engelsk versjon)
Sommerfelt-Pettersen, J. 2014. Saniteten i Forsvaret - et spørsmål om liv eller død. Norsk Militært Tidsskrift årgang. 184; 4-ff.
Sommerfelt-Pettersen, J.2017. Hvordan bør Forsvarets sanitet utvikle seg? Vyer for fremtiden. Michael. 14; 21–35.
Horneland, AM. Et al. 2018. Establishment of the International Maritime Health Foundation: the next step in scientific publishing in maritime health. International Maritime Health. 69, 3; 153–156. DOI: 10.5603/IMH.2018.0024
Sommerfelt-Pettersen, J. 2019. Poenget med maritim medisin. Navigare, 2019-4; 28-29.
Sommerfelt-Pettersen, J. 2019. Norske sykehus er også Forsvarets sykehus. Overlegen, 2019-03; 22-23.
Sommerfelt-Pettersen, J. Et al. 2020. “Bedre etter snar enn føre var” – tanker om helseberedskap. Necesse. 5, 2; 27-44.
Sommerfelt-Pettersen, J. Et al. 2020. Maritim medisinsk historie sett fra Norge . Michael. Supplement nr. 25/2020.
Sommerfelt-Pettersen, J. Et al. 2022. Hva vi må gjøre med vårt eget forsvar i dag? Norsk Tidsskrift for Sjøvesen. 135, 2; 8-11.

Referanser

Eksterne lenker 

Norske admiraler
Militærleger
Forsvarsmedaljen med laurbærgren
Artikler i sjøfart-prosjektet